ΣΤΑ ΠΡΟΗΓΟΥΜΕΝΑ ΕΠΕΙΣΟΔΙΑ
Στη χρονική αλληλουχία μας, η Φλιν Φίσερ δεν υπάρχει πια.
Είναι αρκετά απλό.
Προχωράμε από όροφο σε όροφο, σκοτώνοντας ή εξουδετερώνοντας.
Ο μεγαλύτερος φόβος σας;
Το παρελθόν.
Αν πάτε πάλι να μου τη φέρετε,
θα σας κόψω φέτες.
Έχουμε μια σοβαρή υπόθεση.
Θέλω τον γέρο ζωντανό.
Τεχνολογία που κλάπηκε από σας.
Στα λάθος χέρια μπορεί να είναι φονικό όπλο.
Γεια σου.
ΙΑΤΡΙΚΟ ΚΕΝΤΡΟ ΓΟΥΟΛΤΕΡ ΡΙΝΤ 2028
Έκανα κάποιες σκέψεις.
Ναι;
Ξαπλωμένος εδώ.
Για σένα και τους προσομοιωτές σου.
Ότι μπορείς να πας πίσω, να κάνεις επανεκκίνηση.
Μακάρι να μπορούσα κι εγώ.
Να πάω πίσω στο επίπεδο με τη σκύλα.
Και, αυτήν τη φορά, να της ρίξω.
Έτσι είναι το σκάκι.
Ρουά ματ,
και έχεις ξοφλήσει.
Αυτό κάνει τη ζωή τόσο δύσκολη.
Δεν υπάρχει επανεκκίνηση.
ΠΕΡΙΦΕΡΕΙΑΚΌ
Μονάδα 204 ζητά άμεσες ενισχύσεις, οδός Μπέιτβιλ 27.
Τρεις νεκροί. Ο ύποπτος ελεύθερος, πιθανόν οπλισμένος.
Επαναλαμβάνω, ύποπτος ελεύθερος και πιθανόν οπλισμένος.
Ελήφθη, 204. 1052, αναχωρεί ασθενοφόρο. Έτοιμος.
Εγώ δεν θα ανησυχούσα γι' αυτό.
Κάνε ό,τι μπορείς, κι αν είναι το ξαναπιάνεις το πρωί.
Βοηθέ. Οι διασώστες βρήκαν σφυγμό.
Σε ποιον;
Κέντρο, πυροβολισμοί στο Urgent Med του Κλάντον,
1052 και ζητώ ενισχύσεις.
Επαναλαμβάνω, 1052, ζητώ ενισχύσεις. Κωδικός τρία.
-Τι συμβαίνει; -Πυροβολισμοί.
Στο Urgent Med. Πρέπει να είναι ο δράστης μας.
Ο Ρις είναι νεκρός.
Το έμαθα. Καθώς ερχόμουν.
Είπαν ότι αυτός ο άντρας σκότωσε και τον Σερίφη.
Και τους Πίκετ.
Ο Κόρμπελ αντέχει ακόμα.
Αλλά σκότωσε τον σερίφη Τζάκμαν;
Τόμι;
Ναι. Τον σκότωσε.
Τον πυροβόλησε.
Αν περάσει της δρος Νιούλαντ, ο φίλος σου δεν θα 'ναι ο τελευταίος.
Υποθέτω ότι θέλετε να την εμποδίσετε.
Ναι, φυσικά.
Θα ήθελα να σας προτείνω μια συμμαχία.
Έχω πόρους που μπορούν να ισχυροποιήσουν τη θέση σας στον κόσμο σας.
Όπως φαίνεται, είστε σε θέση να δράτε στον δικό μου με τρόπους που υπερβαίνουν
τις δικές μου δυνάμεις, λαμβάνοντας υπόψη όλες τις παραμέτρους,
για τις οποίες μόλις ενημερώθηκα.
Τι εννοείτε;
Η Σερίς Νιούλαντ είναι μόνο ένα μέρος των προβλημάτων σας,
όσο δέος κι αν αναμφίβολα προκαλεί η δόκτωρ μας.
Βρίσκεστε στο κατώφλι του δικού σας Τζάκποτ.
Με τον τρόπο μου, μπορώ να σας βοηθήσω να επιβιώσετε στην επερχόμενη καταιγίδα.
Αν οδεύουμε προς συμφωνία, τώρα θα ήταν η ιδανική στιγμή
να με ενημερώσετε για τυχόν τελεσίγραφα ή απαιτήσεις σας.
Η μαμά μου.
Είναι ξανά τυφλή και άρρωστη.
Θέλω να τη γιατρέψετε.
Όπως υποσχέθηκες στην αρχή όλης αυτής της ιστορίας.
Κυρία;
Συμβουλεύεται τις Θείες.
Λυπάμαι πολύ.
Οι τεχνικοί του κυρίου Ζούμποφ
εξάντλησαν ήδη κάθε δυνατότητα.
Τι; Δηλαδή δεν μπορείτε να τη βοηθήσετε;
Δυστυχώς όχι.
Κατά την πιο αξιόπιστη εκτίμηση των Θείων, η μητέρα σας έχει ακόμη 554 ώρες ζωής.
Περίπου 23 μέρες.
Θα πάω να της μιλήσω.
Παρακαλώ.
Φλιν.
Μας το υποσχέθηκαν, Μπέρτον.
Μας το υποσχέθηκαν.
Το ξέρω ότι στενοχωριέσαι, Φλιν, αλλά...
Όταν πρωτοέμαθα για το γλοίωμα, είχα ένα παράξενο συναίσθημα.
Σχετικά μ' εσένα.
Ήμουν ξαπλωμένη εκεί στην αίθουσα της εξέτασης, παλεύοντας να χωνέψω τα νέα.
Και έπιασα τον εαυτό μου να κάνει τη σκέψη "Ουδέν κακόν αμιγές καλού.
"Τώρα, μπορεί η Φλιν να καταφέρει να ζήσει τη ζωή της".
Ζω ακριβώς τη ζωή που ήθελα, μαμά. Εντάξει;
Δεν θα διάλεγα κάτι άλλο.
Το ξέρω.
Μη νομίζεις πως δεν σ' αγαπώ γι' αυτό.
Είσαι η κολόνα του σπιτιού μας πολύ καιρό τώρα.
Αλλά αξίζεις περισσότερα.
Σκεφτόμουν "Ίσως μπορούν να πουλήσουν το σπίτι, αν θέλουν.
"Κάτι θα βγάλουν απ' αυτό.
"Καλώς ή κακώς, ο Μπέρτον δεν θα αλλάξει.
"Αλλά ποιος ξέρει τι μπορεί να σκαρώσει η Φλιν".
Ένιωσα έναν κάποιο ενθουσιασμό μ' αυτήν τη σκέψη.
Ότι θα έχεις την ευκαιρία να γίνεις
ό,τι εσύ θες.
Πού πας εσύ;
Μάλλον αρχίζουν να σε πιάνουν τα χάπια, μαμά.
Θα σε άφηνα να ξεκουραστείς.
Όταν ήσουν μωρό, ο πατέρας σου σε έλεγε "το βελανιδάκι μας".
Γιατί;
Γιατί, αν και ήσουν ένα τοσοδούλικο πλασματάκι,
μπορούσε να νιώσει τη φλόγα και τη δύναμη μέσα σου,
που περίμεναν ευκαιρία για να θεριέψουν.
Όπως μια μεγάλη βελανιδιά.
Μου λείπει, μαμά.
Κι εμένα.
Υποσχέσου μου κάτι, Φλιν.
Να αφήσεις τη δύναμή σου να θεριέψει.
Μαρία Ανάθεμα Ας.
Ενδιαφέρον βιογραφικό.
Πώς στο καλό κατέληξες στην υπηρεσία του Λεβ Ζούμποφ;
Περίπλοκη ιστορία.
Και άσχετη με τον λόγο που με ώθησε να απευθυνθώ σ' εσάς.
Ο οποίος είναι;
Τα δεδομένα που έκλεψε η Ελίτα Γουέστ.
Ξέρω πού είναι και πώς να τα πάρω.
Είναι στον εγκέφαλο της Φλιν Φίσερ.
Ο Λεβ Ζούμποφ το γνωρίζει.
Οι κλεπτοκράτες θα έχουν σύντομα ό,τι έκλεψε η Ελίτα.
Δε θέλω να ζω σε τέτοιο κόσμο.
-Η επιθεωρήτρια Λόουμπιρ... -Έχει σαφώς τη δική της ατζέντα.
Δεν ξέρω τι περιλαμβάνει, αλλά δεν μπορείτε να βασίζεστε πάνω της.
Πρέπει να τον σταματήσετε.
Μπορείτε;
Μπορώ.
Αλλά θα χρειαστεί μια δραστική κίνηση.
Τόσο δραστική, ώστε ήλπιζα να την αποφύγω.
Και με ένα κόστος που δεν χωράει σε λόγια.
Πόσο χρόνο έχω;
Πολύ λίγο.
Να υποθέσω ότι περιμένεις ανταμοιβή ως κομιστής αυτών των κακών ειδήσεων;
Θέλω να τον σκοτώσετε.
Ποιον;
Τον Ζούμποφ.
Μπορώ να ρωτήσω γιατί;
Παραβίαση κανόνων συμπεριφοράς.
Αυτό που ζητάς δεν είναι τόσο εύκολο.
Μιλάμε για έναν κλεπτοκράτη.
Εκτός αν...
Θα ήσουν διατεθειμένη να εκμεταλλευτείς την παρουσία σου στην οικία Ζούμποφ,
για να συνδράμεις στο εγχείρημα;
Βεβαίως. Πολύ ευχαρίστως.
Άψογα. Θα σε ειδοποιήσω.
Η δραστική σας κίνηση.
Ποια είναι;
Φοβάμαι ότι θα αναγκαστώ να μεταβάλω τις συνθήκες στην παραφυάδα,
με τρόπο που θα καταστρέψει ή θα ακυρώσει δεκαετίες ερευνών.
Ερευνών ζωτικής σημασίας.
Ωστόσο, θα κόψω ένα άκρο για να σώσω το υπόλοιπο σώμα.
Δεν καταλαβαίνω.
Το Τζάκποτ. Θα το προωθήσω στο επόμενο επίπεδο.
Αφαιρώντας την κοπέλα εντελώς από την εξίσωση.
Μαζί με σπίτι, πόλη, οικογένεια. Όλη τη βαθιά νυχτωμένη περιοχή της.
Καλώς ήρθες ξανά.
Πώς είναι η μητέρα σου;
Πεθαίνει.
Όπως υποψιαζόσουν εξαρχής, φαντάζομαι.
Συγγνώμη, Φλιν.
Παρουσίασα μια πιθανότητα ως βεβαιότητα, για να σε πείσω να κάνεις αυτό που θέλαμε.
Ήταν λάθος μου.
Λες να μπορούμε να βρούμε την αδερφή σου;
Είναι νεκρή.
Δεν βλέπω άλλη πιθανότητα.
Γουίλφ.
Λυπάμαι, Γουίλφ.
Νιώθω σαν να μου διαφεύγει κάτι προφανές.
Είμαι υπερβολικά κοντά για να το δω.
Η Ελίτα μού είπε ότι κάποτε είχα σπίτι.
Ότι μιλούσα γι' αυτό.
Είχε γρασίδι, που κατηφόριζε προς μια λιμνούλα.
Αλλά εγώ θυμόμουν μόνο τον καταυλισμό.
Τις ουρές για φαγητό.
Τη βροχή πάνω στον μπλε μουσαμά.
Ένα πρόσωπο,
που επέλεξα να πιστεύω πως ήταν της μητέρας μου.
Αν και μάλλον το φαντάστηκα.
Κι ο πατέρας σου;
Τους άντρες τούς πήραν από νωρίς.
Από τις επιδρομές δεν έχω αναμνήσεις.
Η Ελίτα μού είπε πώς έβαλαν φωτιά για να μας διώξουν.
Ανέλαβε τη φροντίδα μου.
Χωρίς αυτήν, θα 'χα πεθάνει.
Πού ζούσατε μετά;
Στους δρόμους. Στα ερείπια.
Για σχεδόν τρία χρόνια.
Και μετά;
Έκανα κάτι ανόητο.
Γουλφ!
Μας έπιασαν,
μας καθάρισαν.
Η Ελίτα πάλεψε να μη μας χωρίσουν.
Πάντα λαχταρούσε εκείνη τη ζωή, όμως. "Όταν ήμασταν ελεύθεροι", έλεγε.
Έτσι, λίγα χρόνια μετά την υιοθεσία μας, το σκάσαμε.
Η Ελίτα το σχεδίασε.
Κρύψαμε προμήθειες και σημειώσαμε τη διαδρομή.
Αντέξαμε οκτώ μήνες, στο δικό μας μικρό βασίλειο.
Του φτιάξαμε ακόμα και σημαία, ένα χέρι χωρίς αντίχειρα.
Γιατί;
Η Ελίτα έλεγε ότι όλοι ζήσαμε κάποτε σε έναν παράδεισο,
πριν εξελιχθούμε σε αυτό που είμαστε.
Απέδιδε κάθε σφάλμα της ανθρωπότητας στον αντιτακτό αντίχειρα.
Στην ικανότητα να σφίγγουμε.
Εργαλεία,
όπλα,
λαιμούς.
Τι έγινε μετά τους οκτώ μήνες;
Αρρώστησα.
Θα πέθαινα.
Η Ελίτα με πήγε πίσω στο σπίτι.
Θυσίασε τα πάντα για μένα, για άλλη μία φορά.
Σε αγαπούσε πραγματικά.
Η επιθεωρήτρια Λόουμπιρ ζήτησε να τα πούμε
για την πρότασή της,
αλλά φοβάμαι ότι δεν είμαι σίγουρος τι να πω.
Πρέπει κανείς να υποθέτει ότι, αν το επιλέξει, μπορεί να μας ακούσει.
Υπάρχει κάτι που θες να μου πεις
και νιώθεις ότι δεν μπορείς;
Δεν θα το έθετα τόσο εμφατικά.
Είναι μάλλον μια απόχρωση παρά κάτι συγκεκριμένο.
Γιατί δεν συνδεόμαστε ξανά;
Για ποιον λόγο;
Μπορώ να σου κάνω ερωτήσεις.
Εσύ δεν είναι ανάγκη να πεις κάτι. Θα μπορούσα, ίσως,
να βγάλω τα συμπεράσματά μου από αυτά που νιώθεις.
Τι άποψη έχεις για τη Λόουμπιρ;
Θα ήθελα να προτείνω μια συμμαχία.
Τον Λεβ;
Ποτέ δεν θα είσαι 100% ο εαυτός σου,
όσο δεν αποδέχεσαι αυτήν την πλευρά της ψυχής σου.
Την Ελίτα;
Αυτό το άτομο, η πρότασή του ή όπως αλλιώς θες να την πεις...
Θα με κάνει ευτυχισμένη, λες;
Τη Φλιν Φίσερ;
Τον Γουίλφ Νέδερτον;
Όλο ουράνια τόξα και μονόκερους, κυρία Φίσερ.
Περίμενε.
Πού ήταν αυτό;
Ποιο;
Το χέρι χωρίς αντίχειρα, το κρησφύγετό σας.
Αν είναι δυνατόν.
Είμαι ηλίθιος.
Να καλέσουμε τον Ζούμποφ;
Όχι.
Άλλον αφέντη υπηρετούμε τώρα.
Είσαι σίγουρος ότι είναι εδώ;
Το μέρος έχει αλλάξει.
Ήταν δάσος. Δέντρα ως εκεί που φτάνει το μάτι.
Γουίλφ.
Γιατί άργησες τόσο, Γουλφ;
Φτάνουν τα παιχνίδια, Ελίτα. Πού είσαι;
Εσύ ακολούθησέ με. Αυτή, όμως, όχι.
Αυτή είναι το κλειδί. Θα έρθει.
Μάτια και αυτιά, Γουλφ. Μοιράζεται τα δικά της με άλλους.
Καλά τα λέω, Ας;
Μπορεί να φύγει μόνη της ή να τη στείλω εγώ.
Εσύ αποφασίζεις.
Μα...
Πήγαινε σπίτι σου.
Θα σου τα πω όλα. Έχεις τον λόγο μου.
Το αναγνωρίζεις;
Εδώ ήταν ο καταυλισμός.
Εδώ πρωτογνωριστήκαμε.
Δεν το θυμάσαι, ε;
Ήμουν πολύ μικρός.
Εφτά χρονών ήσουν, Γουλφ.
Πολύ μικρός για πολλά πράγματα, αλλά όχι για να μην έχεις αναμνήσεις.
Ο λόγος που δεν θυμάσαι είναι ότι σε αποτρέπουν.
Ελίτα.
Τα εμφυτεύματά μας, όπως φαίνεται, είναι μάλλον σύνθετες συσκευές.
Το ένα πράγμα που κάνουν τέλεια είναι να καταστέλλουν τη μνήμη.
Οι πάντες το ξέρουν αυτό. Μετριάζουν τα τραύματα.
Θες να μάθεις τι έγινε όταν έβγαλα το δικό μου;
Έχασες την ανοσολογική σου ενίσχυση, μεταξύ άλλων,
κάτι που υποψιάζομαι πως σύντομα θα μετανιώσεις.
Όχι, άρχισα να θυμάμαι πράγματα.
Τα πάντα.
Εδώ υπάρχουν πτώματα.
Κάτω από το όμορφο πράσινο γρασίδι.
Μυριάδες πτώματα.
Σκάψε μια τρύπα, καλή μου.
Εδώ είναι η μητέρα σου
και οι αδερφές σου
κι ο μικρός αδερφός σου.
Κι αν σπάσεις κι εσύ τα δεσμά σου, θα τους θυμηθείς.
Κι η δική μου οικογένεια. Όλοι σφαγιάστηκαν.
Όχι, σ' αυτόν δώσ' το.
Έτσι θα μείνεις; Απαθής, με τα χέρια στις τσέπες;
Πάρ' το επιτέλους!
Θες να μάθεις ποιοι σκότωσαν τους δικούς μας, Γουλφ; Οι κλεπτοκράτες!
Ο πατέρας του φίλου σου του Λεβ και το σινάφι του,
γιατί τότε έκαναν πλέον εκείνοι κουμάντο.
Στους καταυλισμούς υπήρχε επιδημία. Μας εξολόθρευσαν επειδή τη φοβούνταν.
Κι όχι μόνο εδώ, σ' όλη την Αγγλία!
Μιλάμε για συντονισμένη επιχείρηση. Πέντε εκατομμύρια άνθρωποι σε 15 μέρες.
Εντυπωσιακό επίτευγμα. Δεν συμφωνείς;
Και ναι, καταστέλλουν τις αναμνήσεις μας,
επειδή ακόμα μας φοβούνται.
"Μας";
Τους συγκεντρώνω σιγά-σιγά.
Ένας μικρός στρατός απόκληρων. Για να αποδοθεί δικαιοσύνη.
Τι μπορείς να πετύχεις μ' αυτόν τον συρφετό;
Να σπάσετε μερικά τζάμια;
Οι κλεπτοκράτες και το ΙΕ θα πάθουν σοκ.
Θέλουμε τα κατάλληλα εργαλεία.
Τα οποία είναι;
Τα μυστικά όλων των θαυμαστών πραγμάτων που έχει φτιάξει το ΙΕ.
Το άπειρο στην παλάμη του χεριού σου.
Και πού λες να τα βρεις αυτά;
Μέσα στο κεφάλι της κοπέλας.
Σου είπε καθόλου ο γιατρός τι πιθανότητες έχει, Τζάσπερ;
Ας πούμε, ότι έχει 10% πιθανότητες να ζήσει ή κάτι τέτοιο;
Είπε να προετοιμάζομαι για το χειρότερο.
Λυπάμαι πολύ για την απώλειά σου. Όλοι λυπόμαστε.
Πέθανε σαν πολεμιστής βασιλιάς, έτσι δεν είναι;
Δεν πέθανε ακόμα.
Ξέρεις τι θέλω να πω.
Έπεσε μαχόμενος,
και του οφείλουμε να συνεχίσουμε την κληρονομιά του.
Υποθέτω ότι θα είμαι ο επόμενος επικεφαλής, έτσι;
Πώς προκύπτει αυτό;
-Πάντα ήμουν ο υπαρχηγός του. -Τρίχες ήσουν.
Καλά, καλά.
Ας φτιάξουμε εκείνο το πράγμα που...
Πώς το λένε;
Αυτό που έκαναν οι Ρωμαίοι όταν υπήρχαν τρεις αυτοκράτορες.
Πώς το λέγανε...
Μια...
Μια τριανδρία.
Ναι, αυτό.
Μόνο που είμαστε τέσσερις.
Εσύ μπορείς να παραμείνεις σοφέρ μας, Τζάσπερ.
Να πλένεις κανένα αμάξι.
Εννοείται. Είσαι μανούλα στο πλύσιμο αυτοκινήτων.
Τώρα...
Ας πάρουμε άλλον έναν γύρο.
Τράβα.
Και βάλ' τα στον λογαριασμό του θείου,
αν τον κρατάνε ακόμα.
Άνοιξε το κωλοπαράθυρο.
Τι;
Άνοιξε το κωλο...
Τώρα θα πρέπει να το καθαρίσεις αυτό, Τζάσπερ.
Ποιον αφήνω πρώτο;
Τζάσπερ;
Θυμάσαι τότε που μαλώσαμε για τη Μονόπολη;
Τι ώρα είναι;
Λίγο μετά τις 2:00 π.μ.
Παίζαμε με τη Φλιν, τον Μπέρτον και την Έλλα. Ημέρα των Ευχαριστιών.
Ήμουν πολύ μπροστά
κι ένιωθα λίγο άσχημα γι' αυτό, έτσι άφηνα τους άλλους να δανείζονται
ενώ ήταν στο τσακ να χρεοκοπήσουν.
Στο τέλος ο Μπέρτον, που ήταν στην ψάθα, έκανε την ανατροπή και κέρδισε.
Καλέ μου, έχεις πιει;
Μετά μου είχες θυμώσει. Είπες
ότι δεν θα έβλεπα ποτέ προκοπή,
αν δεν σταματούσα να θεωρώ καλοσύνη την αδυναμία.
Τζάσπερ, δεν το εννοούσα αυτό.
Το εννοούσες.
Όχι. Αλήθεια σου λέω.
Σε παντρεύτηκα ακριβώς γι' αυτήν την καλοσύνη σου.
Τότε, γιατί μου μίλησες έτσι;
Απλώς ήθελα να κερδίσεις κι εσύ μία φορά.
Ένιωσα ότι το άξιζες.
Γιατί κάνουμε τώρα αυτήν την κουβέντα;
Ετοιμαζόμουν να κάνω ένα τεράστιο λάθος.
Τι θες να πεις;
Τίποτα. Σ' αγαπώ. Τα λέμε σπίτι σύντομα.
Άτικους!
Γαμώτο! Άτικους!
Ξύπνα, ρε συ!
Άτικους! Ξύπνα, ρε γαμώτο! Άτικους!
Κας, Κας, Κας!
Κας!
Άτικους! Ρε παιδιά!
ΣΙΔΗΡΟΔΡΟΜΙΚΗ ΔΙΑΒΑΣΗ
Άτικους!
Ξύπνα, ρε Άτικους!
Ξύπνα, να πάρει ο διάολος!
Άτικους!
Τι σκατά;
Όχι, ρε γαμώτο.
Έμαθα για το ατύχημα με το τρένο.
Δεν ήρθα γι' αυτό.
Ξέρω ότι κρατάς κάποια μυστικά, Φλιν.
-Τόμι... -Δεν χρειάζονται παραμύθια. Καταλαβαίνω.
Με πήραν τηλέφωνο από το Υπουργείο Εσωτερικής Ασφάλειας.
Συνομιλίες δεξιών πολιτοφυλάκων.
Αρκετά σοβαρές ώστε να σημάνει συναγερμός.
Με όλα αυτά τα αλλόκοτα που συμβαίνουν σ' εσένα και τον Μπέρτον,
πρέπει να ξέρω αν γνωρίζεις κάτι γι' αυτό.
Για τι πράγμα μιλάμε;
Σχεδιάζουν να ανατινάξουν ένα σιλό πυραύλων.
Και προς το Σπρινγκ Κρικ υπάρχει αυτό το νέο σιλό της Αεροπορίας.
Εκείνο το μεγάλο.
Φλιν, αν ξέρεις κάτι γι' αυτό...
Δεν ξέρω.
Πρέπει να φύγω, Τόμι.
Μέικον, ετοίμασε τα ακουστικά.
Πρέπει να επιστρέψω.
Ας. Ας!
Πού είναι ο Γουίλφ;
Γιατί γύρισες;
Θυμάσαι την έκρηξη στο σιλό; Αυτό που είδαμε στο μουσείο του Τζάκποτ
η Σερίς προσπαθεί να το προκαλέσει στην αλληλουχία μου.
Είμαι σίγουρη.
Το ήξερες ήδη;
Τι σκατά πήγες κι έκανες, Ας;
Τα δεδομένα που κλέψατε με την Eλίτα από το ΙΕ αποθηκεύονται στο DNA.
Όλα αυτά στο κεφάλι μου, έτσι;
Ο λόγος που έχω αυτές τις κρίσεις.
Τι ακριβώς είναι;
Το σύνολο του αρχείου τους, πιθανότατα.
Αρκεί για να φέρει το χάος και στους δύο κόσμους μας.
Τώρα, ο Λεβ το ξέρει.
Πρέπει να καταλάβεις. Αν τα πάρουν οι κλεπτοκράτες...
Το είπα στη Σερίς Νιούλαντ.
Δεν γινόταν αλλιώς.
Τώρα θα εξαερώσει ολόκληρη την πολιτεία μου,
μόνο και μόνο για να μη βάλει ο Λεβ χέρι στα δεδομένα.
Η ζωή μου, η οικογένειά μου,
όλοι όσους αγαπώ.
Είναι ένα παιχνιδάκι για σένα, έτσι;
Ο νικητής τα παίρνει όλα.
Πού πας;
Να νικήσω.
Αυτό είναι το πραγματικό Λονδίνο.
Το τμήμα που δεν έχει ξαναχτιστεί.
Έχουν κάμποση δουλειά μπροστά τους.
Γιατί είμαστε εδώ;
Για να μιλήσουμε.
Χωρίς να μας ακούσουν.
Η Σερίς Νιούλαντ.
Σχεδιάζει να ανατινάξει το σιλό στο Σπρινγκ Κρικ.
Εξολοθρεύοντάς μας όλους, για να βγάλει εμένα από τη μέση.
Έχω, λοιπόν, μια ιδέα.
Να ανοίξω μια νέα παραφυάδα.
Λες αυτό που νομίζω;
Θες να κάνεις επανεκκίνηση, όπως στους προσομοιωτές;
Ίσως είναι σωτήριο, Κόνερ.
Αλλά θα χρειαστώ τη βοήθειά σου. Και της Λόουμπιρ.
Είναι σαν μαύρη τρύπα.
Στους προσομοιωτές έχει σημεία όπου, ό,τι κι αν κάνεις,
καταλήγεις να πεθαίνεις, ξανά και ξανά,
επειδή νωρίτερα έκανες κάποιο λάθος, χωρίς να το αντιληφθείς.
Είσαι παγιδευμένη.
Λυπάμαι, αγαπητή μου.
Μακάρι να μη φτάναμε εδώ.
Όταν γνωριστήκαμε, ρώτησα αν μπορείτε
να κόψετε τη σύνδεσή μου με την παραφυάδα.
Μπορείτε;
Όχι.
Κι αν ανοίγαμε καινούργια;
Η ευαίσθητη ισορροπία δυνάμεων που διέπει αυτόν τον κόσμο
θα καθιστούσε ένα τέτοιο βήμα ισοδύναμο με κήρυξη πολέμου.
Γνωρίζω, όμως, πώς μπορεί κανείς να το πετύχει.
Θέλω να δημιουργήσετε νέα παραφυάδα.
Αν το αντιλαμβάνομαι σωστά,
προτείνεις ένα μάλλον ακραίο σχέδιο.
Η Σερίς θα νομίσει ότι νίκησε,
κι ότι εσείς τη βοηθήσατε σ' αυτό.
Εμείς θα έχουμε πρόσβαση στα δεδομένα που έκλεψε η Eλίτα,
με τα οποία θα σώσουμε τον κόσμο μου από το Τζάκποτ.
Ξέρεις ότι οι πιθανότητες είναι λιγοστές;
Ίσως ένας σύμμαχος να βοηθούσε.
Ο αδερφός σου, για παράδειγμα.
Δεν πρέπει να το μάθει.
Αν το μάθει, δεν θα με αφήσει να το κάνω.
Δέχτηκε να βοηθήσει ο Κόνερ.
Είσαι απολύτως σίγουρη;
Ναι.
Το ΙΕ διαθέτει πολλούς βοηθητικούς χώρους σε μυστικές τοποθεσίες.
Πύλες παραφυάδων. Έτσι τις λένε.
Ούτε καν οι φρουροί δεν γνωρίζουν πού είναι.
Είναι περιφερειακά, που καθοδηγούνται από απόσταση.
Αυτά τα περιφερειακά-φρουροί θα είναι εξίσου δυνατά μ' εσένα.
Στείλτε με εκεί.
Έφτασα.
Μπορώ να σας βοηθήσω;
Ίσως.
Να σας κάνω μια ερώτηση;
Συνεχίζεις να νιώθεις ζαλάδα όταν γυρνάς πίσω;
Ή το διόρθωσαν αυτό;
Όταν ξυπνάς, στο πραγματικό σου σώμα,
με το τέλος της βάρδιας στο περιφερειακό.
Να πάρει.
Αλήθεια νόμιζες ότι θα μου ξέφευγες τόσο εύκολα;
Έχεις την κακή συνήθεια να ελέγχεις πράγματα που πεθαίνουν, Σερίς.
Δεν έχεις ιδέα πόσα θέτεις σε κίνδυνο.
Όλες εδώ είναι, έτσι; Όλες αυτές οι άλλες ζωές.
Κι εγώ έχω απλώς να διαλέξω από πού θέλω να αρχίσω.
Περίμενε!
Θα σε βρω.
Σου δίνω τον λόγο μου.
Εγώ δεν θα ήμουν τόσο βέβαιη, Σερίς.
Είναι σειρά μου να κάνω τον κυνηγό.
Ξέρω ακριβώς πού βρίσκεσαι.
Κι εσύ δεν έχεις ιδέα πού θα βρίσκομαι εγώ.
Όχι χωρίς τις συντεταγμένες.
Όχι!
Λες αυτό που νομίζω;
Θες να κάνεις επανεκκίνηση, όπως στους προσομοιωτές;
Ίσως είναι σωτήριο, Κόνερ.
Αλλά θα χρειαστώ τη βοήθειά σου. Και της Λόουμπιρ.
Αν τα καταφέρω, εκεί θα υπάρχουν νέες εκδοχές μας.
Χωρίς την παραμικρή σύνδεση με τη Σερίς.
Θα είμαστε ασφαλείς.
Αλλά νεκροί στον δικό μας κόσμο.
Εκτός αν είμαι ήδη νεκρή.
Έτσι, δεν θα έχει λόγο να ανατινάξει το σιλό.
Ρε γαμώτο.
Ο Μπέρτον είπε ότι κάποτε στο Τέξας σκότωσες κάποιον
από δύο χιλιόμετρα μακριά.
Όλο μαλακίες λέει.
Ήταν τουλάχιστον τρία.
Αυτό που λέω πρέπει να φανεί
σαν η Λόουμπιρ να έστειλε κάποιον
ως χάρη προς τη Σερίς, για να δώσει λύση στο πρόβλημά της.
Καταλαβαίνεις τι σου ζητάω, Κόνερ;
Ναι.
Καταλαβαίνω.
Κι αυτός εδώ ο κόσμος;
Κλείσαμε μαζί του;
Όχι, θα γυρίσουμε.
Γιατί;
Για να σκοτώσω τη σκρόφα.
Ναι;
Ναι.
Ξέρω ότι σου ζητάω πολλά, Κόνερ.
Όμως, αν σε παρηγορεί αυτό, το έχω αποδεχτεί.
Θα κάνω μια μικρή βόλτα...
θα περάσω το Χόθορν Κρικ
και θα μετρήσω αντίστροφα από μέσα μου.
Δέκα,
εννιά,
οχτώ,
εφτά,
έξι,
πέντε,
τέσσερα,
τρία,
δύο...
Λοιπόν,
αρχίζουμε δουλειά;
Υποτιτλισμός: Ειρήνη Παπαδάκη
Επιμέλεια Γιώργος Μικρογιαννάκης
Κάθε φορά μού υπόσχεσαι, αλλά περνάς όλο το γεύμα
μιλώντας με τον πατέρα σου, ενώ εγώ φορτώνομαι τη μητέρα σου.
Απολαμβάνει την παρέα σου, Ντομινίκα.
Το οποίο είναι γλυκύτατο και εξαιρετικά κολακευτικό, ασφαλώς.
Όμως, όπως γνωρίζεις, τα αισθήματα δεν είναι ακριβώς αμοιβαία.
Οπότε, αν μπορείς να μου χαρίσεις μια στιγμή από...
Λεβ. Τι πήγες κι έκανες;
Τίποτα. Σ' το ορκίζομαι.
Σ' αγαπώ.
Συγγνώμη, κύριοι. Μάλλον έχει γίνει κάποια...
-Κάθισε. -Έχω συνάντηση με τον...
Ο πατέρας σου ζητάει συγγνώμη. Δεν αισθανόταν καλά.
Δεν είναι και στα καλύτερά του.
Καταλαβαίνεις.
Οπότε ζήτησε να σου μιλήσουμε εμείς.
Για ποιο πράγμα;
Τις αποδεκτές πρακτικές εδώ στο Λονδίνο, από την εποχή της διασποράς του Πούτιν.
Πώς προχωράμε. Πώς επιβιώνουμε.
Έκανα κάποιο λάθος;
Το Ινστιτούτο Ερευνών. Μας έθεσες σε κίνδυνο.
Είναι απαράδεκτο. Απολύτως.
Υπάρχει ένα τίμημα, νεαρέ μου.
Ακούστε, κύριοι.
Η στρατολόγηση ατόμου εντός του Ινστιτούτου Ερευνών
δεν ξεφεύγει από τον κανόνα.
Θέλησα να εκμεταλλευτώ μια ευκαιρία.
Αλλά λυπάμαι βαθιά, αν έκανα κάτι που θεωρείτε
ότι θέτει σε κίνδυνο τη θέση μας.
Σας διαβεβαιώνω ότι δεν ήταν αυτή η πρόθεσή μου.
Ζητώ ειλικρινά συγγνώμη
και ελπίζω μόνο να με συγχωρήσετε.
Έπρεπε να δεις τη φάτσα σου!
Καταλαβαίνουμε.
Είναι προς το συμφέρον μας να έχουμε εικόνα του ΙΕ.
Όχι μόνο για ευκαιρίες κερδοφορίας,
μα και για προστασία των συμφερόντων μας.
Επιχειρηματικών και άλλων.
Αυτά, τώρα, δεν έχουν σημασία. Είναι ώρα να απαγκιστρωθείς.
Κάνε ό,τι πρέπει να κάνεις.
Καυτηρίασε την πληγή.
Ο άνθρωπός σου και όσοι συνεργάτες συνδέονται με σένα
πρέπει να εξαφανιστούν.
Όλοι τους;
Όταν ένα κλαδί είναι άρρωστο
και απειλεί τα άλλα δέντρα, τι κάνει ο περιβολάρης;
Χρατς, το κόβει. Και το καίει.
Κι όχι μόνο το κλαδί.
Όλο το δέντρο.
Η γυναίκα σου δείχνει υπέροχη, Λεβ.
Τα παιδιά καλά;
Θεώρησέ το ως μια προειδοποίηση από μας.
Συνεννοηθήκαμε;
Καυτηρίασε την πληγή, γιε μου.
Αλλιώς, ο περιβολάρης θα έρθει για επίσκεψη.
Και θα κρατάει τσεκούρι.
Πεινάς;
Μα πού σκατά πήγε αυτός ο σερβιτόρος;